**Πανεπιστήμιο Πελοποννήσου**

**Πρώην ΤΕΙ Πελοποννήσου**

**Τμήμα Επιστήμης και Τεχνολογίας Τροφίμων**

**Ανακοίνωση για ηλεκτρονική διδασκαλία εξ αποστάσεως**

Προς τα Μέλη ΔΕΠ, ΕΤΕΠ, ΕΕΔΙΠ, τους διδάσκοντες ΠΔ 407/80, τους επιστημονικούς συνεργάτες, τους προπτυχιακούς φοιτητές και φοιτήτριες,

Αναφορικά με την ηλεκτρονική διδασκαλία εξ αποστάσεως με χρήση εργαλείων τηλε-διασκέψεων, σύγχρονης και ασύγχρονης τηλε-εκπαίδευσης, παρακαλείσθε άπαντες να χρησιμοποιήσετε την πλατφόρμα **v-class** ως βασικό εργαλείο συντονισμού, προγραμματισμού και υλοποίησης της διδασκαλίας μέσω απομακρυσμένης πρόσβασης με χρήση των επιλογών ασύγχρονης και σύγχρονης τηλε-συνεργασίας που διαθέτει (έγγραφα, ανακοινώσεις, εργαλείο chat, εργασίες/ασκήσεις, τηλε-συνεργασία, πολυμέσα).

Ο σχετικός σύνδεσμος είναι:

<http://vclass.uop.gr/>

Παρακαλούνται όσες και όσοι δεν έχουν εγγραφεί στην πλατφόρμα, να το πράξουν άμεσα.

Παράλληλα και συμπληρωματικά με την χρήση της πλατφόρμας v-class, κάθε διδάσκουσα / διδάσκων, σε συνεννόηση και συντονισμό μέσω του v-class με τις φοιτήτριες και τους φοιτητές, δύναται να εμπλουτίσει την τηλε-εκπαίδευση με όποια εργαλεία ή πλατφόρμες κρίνει ως δέοντα. Σημαντικό κριτήριο για αυτές τις πλατφόρμες πρέπει να είναι η ευστάθειά τους σε συνθήκες αυξημένης κίνησης χρηστών και η βέλτιστη δυνατότητα ταυτοποίησης των χρηστών – φοιτητών.

Οι διδάσκοντες φέρουν την ευθύνη της υλοποίησης των ηλεκτρονικών μαθημάτων για τις θεωρίες και τα εργαστήρια, την τήρηση του παρουσιολογίου όπου αυτό απαιτείται, την ομαλή ροή της διδακτικής ύλης και την έγκαιρη ενημέρωση της Γραμματείας για την πορεία της διαδικασίας καθόσον διαρκεί η ηλεκτρονική διδασκαλία εξ αποστάσεως.

 Ο ΠΡΟΕΔΡΟΣ ΤΟΥ ΤΜΗΜΑΤΟΣ

 ΖΑΚΥΝΘΙΝΟΣ ΓΕΩΡΓΙΟΣ